Analistët propozojnë strategji më efikase për luftimin e piratërisë në Somali
Vrasja e 4 amerikanëve nga persona që mendohet se kanë qenë piratë somalezë në Detin Arabik ka tërhequr vëmendjen ndërkombëtare
Ndërsa ka patur përpjekje ndërkombëtare përherë e më të mëdha për t’u marrë me atë që ekspertët e quajnë “kriza e piraterisë”, Organizata Ndërkombëtare e Deteve thotë se situata ka ardhur duke u keqësuar. Gjatë 12 muajve të fundit janë njoftuar rreth 290 incidente piraterie, shumica e tyre kundër anijeve komerciale, në një zonë të gjerë. Përherë e më tepër piratë nga të ashtuquajtura “anije-mëmë” të mbushura me piratë, dalin në det për të grabitur, marrë peng anije dhe njerëz. Laura Saei, studjuese e shkencave politike në Kolegjin Morhauz, po kryen studime për këtë çështje. Ajo thotë se sipas njoftimeve, një numër përherë e më i madh pengjesh po torturohen dhe vriten, siç është edhe rasti i 4 amerikanëve këto ditë. Shefat piratë, në veçanti, kanë thënë se do të hakmerren kur vriten piratët, gjë që i ka bërë ekspertët të dyshojnë për efektshmërinë e misioneve ushtarake të shpëtimit të pengjeve. David Shin, professor në Universitetin Xhorxhtown dhe ish-ambasador në Afrikë, thotë se arrestimi dhe nxjerrja para drejtësisë e piratëve, po ashtu ka qenë e vështirë. J. Piter Pham, ekspert amerikan i sigurisë me banim në Afrikë, thotë se kohët e fundit vihet re një prirje për shtimin e pagesave për lirimin e pengjeve dhe se ka një shkallëzim të dhunës. Eksperti i sigurisëPham thonë se në rastet e rrëmbimeve, duket se piratët marrin peng ata shtetas, vendet e të cilëve janë më të gatshëm për të paguar më tepër para për shpëtimin e pengjeve. Ai thotë i zhgënjyer se shumica e piratëve që interceptohen nga anije të ndryshme që patrullojnë ujërat e rrezikuara zakonisht lirohen. Ish-ambasadori Shin në Afrikë thotë se duhet përdorur më tepër medota e shkopit dhe karrotës. Sipas tij, karrota do të ishte një ndihmë më e madhe nga jashtë për vende si Somalia, të cilat ai i quan fole të piratëve, siç janë komunitetet që jetojnë në brigjet Puntland, në Afrikën verilindore. Shkopi, sipas zotit Shin do të ishte ndjekja e anijeve pirate-mëmë, një qëndrim që India tashmë e ka provuar. Ndërkohë, ekspertët janë të një mendimi, se çdo përpjekje e të huajve për të shkuar me anije në detet në thellësi, pranë brigjeve të Somalisë është tepër e rrezikshme dhe se duhet shmagur.